Que desiratz crompar un tiquet de mètro en un huishet.

Que desiratz crompar un bilhet de tren París -Tolosa au huishet . Lo vòste tren qu'es anullat

Que vatz au huishet entà entresenhas.

Lo controlaire que contròla la validitat deu bilhet de tren . Qu'atz oblidat d'ac compostar.

Que crompatz pan a la panisseria .

Que comandatz un plat au restaurant .

Que comandatz a minjar dens un minjalèu. Que comandatz a béver a la terrassa d'un cafè.

Qu'escambiatz lo vòste argent en moneda locau contra euros . Que demandatz lo vòste camin a un inconeishut dens la rua .

Que prenetz lo taxi : que'u demandatz de'vs condusir a la vòsta ostaleria. Que hètz las vòstas corsas au supermercat.

Que crompatz entradas dens un musèu .

Que reservatz ua crampa dens ua ostaleria : que demandatz los detalhs . Qu'atz un problèma dens la vòsta crampa d'ostaleria .

La polícia que contròla los vòsts papèrs .

Qu'atz perdut los vòsts papèrs, e qu'ac vatz senhalar au comissariat.

Qu'ètz estats victima de panatòri, e que vatz portar planhuda.

Que demandatz entresenhas a l'Ofici deu Torisme . Que vos ètz copat la cama e que vatz a las urgéncias .

Que vatz en çò deu farmacian entà crompar medicaments.

Que desiratz sopar dab lo vòst animau de companhia dens lo restaurant. La direccion que refusa mès que's dèisha convéncer.

Qu'ètz plan mau servit preu personau . Que demandatz a véder la direccion

Qu'ètz lo director de l'establiment, e qu'escotatz lo planh deu vòste client . Qu'ac rasseguratz .

La cavista que barreja la botelha sus la taula e que macha los vòstes vestits . Que demandatz la direccion .

Qu'ètz la direccion, e que trobatz un compromés dab lo vòst client .

Los vòsts mainatges que hèn hòrt de bruits dens lo restaurant . Quauqu'un vos demanda de'us har carar. Ne comprenetz pas perqué e que refusatz .

Qu'ètz lo client qui s'es planhut deu bruit deus mainatges. Que confrontatz los sons parents entà exprimir lo vòst maucontentèr.

Dens la vita vitanta.

- Que vos voletz har remborsar un produit qu'atz crompat mès lo venedor que refusa .

- Qu'ètz en retard e qu'ensajatz de convéncer un huishetèir, un portèir de vos deishar tornar véder un filme/ua pèça de teatre ...

- Que voletz partir en vacanças dab un amic mès n'es pas d'acòrd dab vosatis suu lòc, la data e la durada. Qu'ensajatz d'ac convéncer.

- Un torista que vos arrèsta entà vos demandar conselhs sus las causas a har dens la vòsta vila.

- Que voletz har ua hèsta entau vòst aniversari mès los vòsts parents ne son pas d'acòrd, qu'ensajatz de'us convéncer.

- Que desiratz organizar ua serada a vòste mès lo vòst vesin qu'a paur deu bruit que vatz har. Rasseguratz-ac.

- Que voletz organizar ua hèsta o un hestau dens la vòsta escòla/enterpresa/residéncia mès lo director n'es pas vertadèrament d'acòrd . Ensajatz d'ac convéncer.

- Lo vòste vesin que hèi bruit cada ser, demandatz-lo de baishar la musica.

- Que devetz tornar un libre que trobatz pas mèi / n'atz pas a la bibliotèca.

- Que demandatz a un amic de vos tornar deus ahars que l'atz prestadas... Mès que'us a perdudas . Que trobatz ua solucion .

- Un amic que vos ven visitar mès que damòra tostemps dens la soa crampa . Ensajatz d'ac convéncer a viéner visitar la vila dab vosautas.

- Qu'atz oblidat un eveniment bien important pr'un amic (maridatge, anniversari, etc...). Qu'ensajatz de vos har perdonar.

- Que voletz har un escambi d'apartament dab un amic mès n'es pas vertadèrament interessat . Ensajatz d'ac convéncer.

* Dens la vòsta vita professionau, estudianta.
* - Que vos presentatz pr'un estagi o un emplec. Ensajatz de convéncer lo director de vos embauchar.
* - Lo vòst emplegaire ne vos a pas pagat cada òra que devè. Demandatz-lo de resòlver aqueth problèma.
* - Qu'arribatz en retard au tribalh, lo director que vos vòu renviar. Ensajatz d'ac convéncer de vos guardar.
* - Que devetz har un tribalh en un jorn mès qu'es impossible . Demandatz au vòste responsable d'aver mèi de temps.
* - Qu'estudiatz a l'Universitat en França mès la bibliotèca qu'es quasi tostemps barrada . Demandatz a çò que la bibliotèca sii aubèrta mèi de temps.
* - Ensajatz de convéncer lo vòst professor de non pas har un contròle.
* - Que vos inscrivetz a un cors de francés . Demandatz conselhs suus diferents cors disponibles.

Quauqu'un que m'ajuda a netejar lo mon casièr. E reageissi com ?

Que's passa davant jo dens ua linha d'espèra au cinèma. E reageissi com ?

Que sui enmalida o enmalit pr'amor que lo mon entrainaire de hòquei me hèi pas jamèi jogar suu permèr trio. E reageissi com ?

Que's denigra la mia ensenhaira o lo mon ensenhaire preferit. E reageissi com ?

La direccion que'm felicita per la mia implicacion dens l'organizacion deu tornei d'improvisacion. E reageissi com ?

Que's vieni d'i mauescàder ua avaloracion. E reageissi com ?

Que's hèi tombar lo mon cartable e totas las huelhas que partissen au vent .

E reageissi com ?

La mia ensenhaira o lo mon ensenhant que'm remoca pr'amor n'èi pas parlat en francés.

E reageissi com ?

Que m'i escadi un cors que riscavi de s'i mauescàder. E reageissi com ?

Qu'es la hèsta de la mia amiga o amic. Qué escrivi dens la soa carta?

Quauqu'un me repetís sovent de tirar la mia casqueta en entrant dens l'escòla. E reageissi com ?

Entà l'espectacle de l'escòla, ne sui pas causida o causit entà jogar lo ròtle qu'aurí volut.

E reageissi com ?

Que sui gelosa o gelós pr'amor que los parents de la mia amiga o amic que l'an auhèrt ua autò en present .

E reageissi com ?

Quauqu'un que m'aubrís la pòrta . E reageissi com ?

La mia vesia que ditz qu'aima hòrt la mia copa navèra de peu. E reageissi com ?

La mia blonda o lo mon chum n'aima pas las mias amigas o los mons amics. E reageissi com ?

La mia amiga melhora o lo mon amic melhor que's trufa deus mons vestits. E reageissi com ?

Que ganhi lo campionat regionau de tenís. E reageissi com ?

Quauqu'un que vòu partatjar dab jo lo lunch que's ven de crompar a la cafeteria. E reageissi com ?

Ne tròbi pas lo mon pòrtamoneda. Que sui convençuda o convençut qu'un escolan de la mia classa lo m'a raubat.

E reageissi com ?

Que sui tostemps criticada o criticat pendent las reünions deu conselh deus escolans. E reageissi com ?

Un escolan mèi joen que jo que'm ven díser que parla en gascon pr'amor que vòu har com jo.

E reageissi com ?

La mia ensenhaira o lo mon ensenhant que'm merceja per la mia generositat. E reageissi com ?

La mia amiga melhora o lo mon amic melhor que muda dens ua auta vila. E reageissi com ?

L'ensenhaira o l'ensenhaire que causí los mons partenaris entau mon tribalh d'equipa . E reageissi com ?

Ne sui pas convidada o convidat a ua hèsta. E reageissi com ?

Qu'èi un tribalh d'equipa a har e los mons partenaris ne respèctan pas las mias idèias e las mias opinions.

E reageissi com ?

Los mons parents que'm felicitan pr'amor que tribalhi hòrt entà bien m'i escàder a l'escòla.

E reageissi com ?

Que vedi daubuns escolans en·hastigar regularament un aut escolan dens l'autobús. E reageissi com ?

Las mias amigas que receben messatges a connotacion sexuau. E reageissi com ?

Un escolan navèth qu'arriba dens la mia classa au mes de noveme. E reageissi com ?

Daubuns escolans qu'en·hastigan la mia amiga o amic pr'amor qu'era minja neuritud diferenta de nosauts.

E reageissi com ?

Per 2 personas.

Qu'ès en çò d'un amic qui viu dens la banlèga parisenca. Qu'a un plan beròi ostau dab un magnific jardin qui l'entorneja. Que vos passejatz dens lo jardin, ne hèi pas beròi. Que parlatz deu jardin e de l'ostau.

--Trobar ua fin a la sceneta. Mostrar curiositat.

Per 2 personas.

Qu'as convidat un amic francés a passar quauques jorns a vòste a Bordèu. Qu'insistís entà preparar un bon repaish per tu e tota la toa familha. Que't mesfisas e que't vòs har utile. Qu'ètz tots los dus dens la cosina.

-- Meshidança, assegurança.

Per 3 personas (2 bordèirs, 1 torista)

Que viatjas en Occitània e que hèis autoestòp. Que tròbas ua bòrda on campar, l'endret que t'agrada hòrt. Que discutisses dab los dus bordèirs .

-- Mostrar interès, escambi d'opinions, diferéncias vila-campanha.

Per 3 personas (2 policièrs e 1 testimòni)

Dus panaires qu'an hèit un « panatòri » dens ua banca. Qu'as vist çò qui s'es passat pr'amor qu'èras dens la banca. Que testimònias davant dus policièrs sospieitós .

-- Ànsia, interrogatòri.

Per 3 personas

Un amic que vos conta un panatòri qui a avut lòc a soa casi quauques jorns i a. -- Muishar los sentiments de malaür, d'indignacion.

Per 3 personas.

Qu'es l'estiu, que vas en Catalonya preu permèr còp. Qu'ès tot sol dens un compartiment deu tren e que leges ua revista. Lo tren que s'arrèsta a Perpinhan, ua gojata qu'entra dens lo ton compartiment.

-- Se saludar, escambi d'opinions sus França e los francés, sus Espanha e los espanhòus.

A la gara seguenta, un gojat american qu'entra dens lo compartiment .

-- Navèra discussion suu medís tèma, un deus dus precedents viatjaires cambia d'opinion suus francés, conflicte.

Per 3 personas

Qu'es lo ser, qu'ètz en familha e qu'espiatz lo jornau televisat deu ser dens lo salon e que comentatz las informacions .

-- Sentiments : Indignacion, contentament, gai.

Per 3 personas.

Que vens d'arribar a Tolosa. Qu'as problèmas de lotjament . Que vas dens ua residéncia universitària e que cèrcas ua crampa .

-- Discussion dab l'emplegat darrèr lo taulèr, impaciéncia d'un estudiant qui hèi la coda darrèr tu.

-- Sentiments : ànsia, assegurança, agressivitat.

Per 3 personas.

Dus amics gascons e tu qu'atz l'intencion de vos passejar dens la montanha e de pantaulejar. Lo sol inconvenient, qu'es lo temps. A la television, que s'a anonciat que lo temps seré instable. Los tons amics gascons que hèn divèrsas proposicions entà passar la jornada.

-- Amistat, bona umor.

Per 3 personas.

Que vens d'estar testimòni d'un accident qui a avut lòc dens l'arrua. Que contas çò qu'as vist a dus amics qui't pausan questions.

-- Troble.

Per 3 personas

Uei que prenes lo bus entad anar har las toas crompas. Qu'i a encombraments dens las principaus arruas de la vila. Dus joens que parlan deus inconvenients de la vita en vila, que't mesclas a la conversacion en esperant lo bus.

-- Escambis d'opinions, maishanta umor, malesa.

Per 3 personas

Qu'ès seitat a la terrassa d'un bar dab dus amics e que parlatz de las dificultats qui s'encontra entà trobar un emplec. Com as acabat los tons estudis, qu'as l'intencion de tribalhar.

-- Pessimisme, optimisme, desespèr, espèr...lo caumatge en Euròpa...

N'atz pas mèi aiga cauda . Qu'aperatz la recepcion .

Quauqu'un qu'es entrat dens la vòsta crampa pendent la vòsta abséncia .

Quauqu'un vos a raubat papèrs importants .

La vòsta crampa n'es pas netejada quan arribatz a l'ostaleria.

Que minjatz un plat avariat au restaurant e que tombatz malaut .

Que desiratz obténer entresenhas sus las activitats a l'entorn.

Que desiratz comandar un bon vin au restaurant.

Que desiratz un telefòne darrèr crit . Malurosament, los vòsts parents ne son pas d'acòrd . Qu'ensajatz de'us convéncer.

Un venedor de telefòne que vos prepausa un forfèit navèth . Qu'ensajatz de negociar las condicions e lo prèmi.

Quauqu'un vos apèra entà har un sondatge telefonic sus la vòsta consomacion en matèria de telefonia.

Que devetz causir end un navèth abonament telefonic o Internet illimitat. Que discutissetz de la causida dab lo vòst conjunt .

Lo vòst mainatge qu'a despassat de 50 euros lo son forfèit telefonic . Qu'ensajatz de trobar ua solucion dab eth.

Lo vòst mainatge de 14 ans que desira aubrir un compte Facebook. Que negociatz e que pausatz las vòstas condicions .

Lo vòst mainatge de 10 ans que desira utilizar Internet sol. Que negociatz e que tombatz d'acòrd sus daubuas condicions .

La vòsta mairana que desira aubrir ua adreça corric. Que l'ajudatz dens las soas desmarchas .

Qu'atz perdut lo vòst telefòne dens lo tren. Qu'ac vatz reclamar au burèu deus objèctes perduts de la vòsta gara d'arribada.

La vòsta mair qu'a paur de pagar en linha. Qu'ensajatz de la convéncer qu'es shens dangèr.

Lo vòst encontre d'un ser que desira obténer lo vòst numèro de telefòne. Ne'u voletz pas balhar. Que negociatz e que trobatz ua solucion

Que cercatz un colocatari . Qu'efectuatz l'enterten dab ua persona candidata .

Que cercatz un lotjament, e que hètz un enterten entà obténer ua plaça dens un apartament en colocacion.

Seguida a ua tempèsta, qu'atz domaus suu vòste teit . Qu'aperatz un artisan entà qu'ac repare. Qu'explicatz las circonstàncias e que demandatz entresenhas sus las prestacions .

Que desiratz cambiar la decoracion deu vòst ostau. Que negociatz dab lo vòst conjunt .

Que crompatz un ostau, mès qu'es en maishant estat. Que discutissetz dab l'ancian proprietari sus las òbras a efectuar, atau com lo son prètz.

Que voletz participar a l'emission televisada D&Co, sus M6. Qu'enviatz la vòsta candidatura video a Valérie Damidot explicant lo vòste projècte e las vòstas motivacions.

Que vatz dens ua botiga de bricolatge crompar materiau entà fabricar un armari. Que demandatz conselh e que passatz a la caisha .

Qu'ètz en conflicte dab lo vòst proprietari. Qu'aperatz un mediator entà resòlver lo problèma.

Que desiratz partir en vacanças entr' amics. Entad aquò, que voletz logar un apartament. Qu'aperatz ua agéncia immobiliària .

Que partissetz en dimenjada en amorós, e que causissetz l'ostaleria. N'ètz pas d'acòrd, mès qu'acabatz per trobar un compromés.

Que hètz la vòsta peneson de carmalh. Los vesins que son maucontents deu bruit, e que miaçan d'aperar la polícia. Que desamorsatz lo conflicte .

Que tornatz de vacanças, e lo vòst ostau qu'es estat cambriolat . Que vatz portar planhuda e explicar las circonstàncias. Que hètz un inventari deus objèctes raubats.